251 թ-ը Շապուհ I-ի համար ամենևին էլ հեշտ տարի չէր։ Ընթանում էր նոր արքայի ինքնուրույն թագավորության արդեն ութերորդ տարին, սակայն վերջինիս ոչ մի կերպ չէր հաջողվում իր իշխանությունն ամրապնդել, այն ամբողջովին տարածել Իրանական լեռնաշխարհի վրա և պոկվել իր համառ հակառակորդից՝ Հայոց արքա Խոսրով I Մեծից։ Փաստորեն ստեղծվել էր մի իրավիճակ, երբ արդեն պարզ էր՝ ռազմական միջոցառումներով առաջիկա տարիներին ոչ մի լուրջ արդյունքի հասնել հնարավոր չէ։ Այս պայմաններում Շապուհ I-ը դիմեց քաղաքական սպանության հինավուրց և փորձված մեթոդին։